विभागीय गड़बड़ी से छात्र परेशान, नहीं हो रहे हैं ऑनलाइन आवेदन
विभिन्न संस्थाओं में पढ़ने वाले छात्र-छात्राओं के लिए इस बार उत्तर मैट्रिक छात्रवृत्ति को लेकर असमंजस की स्थिति पैदा हो गई हैं।
इसका जवाब भी किसी के पास नहीं है। छात्र आवेदन करने के लिए ई-मित्रों, कॉलेज विभिन्न संस्थाओं के चक्कर काट रहे हैं, लेकिन सब जगह निराशा ही हाथ लग रही है। विभाग की साइट पर गड़बड़ी के कारण आवेदन भरे नहीं जा रहे हैं। आवेदन करने की अंतिम तिथि 31 दिसंबर है।
गौरतलब है कि उतर मैट्रिक छात्रवृत्ति के लिए ऑनलाइन आवेदन मांगे गए थे। इंटरनेट पर छात्रों ने साइट खोलकर आवेदन करना चाहा तो गड़बडिय़ों के चलते आवेदन सबमिट नहीं हो रहा है। इससे छात्र विभाग के साथ साथ कॉलेज, इंस्टीट्यूट ईमित्रों के चक्कर लगाने को मजबूर है।
^कई छात्राओं ने समस्या मैडम को सुनाई थी तो मैडम ने निदेशालय में संपर्क भी किया तो जवाब मिला कि जल्द ठीक हो जाएगा। लेकिन अभी तक आवेदन नहीं हो पा रहे हैं। पूजाईनाणिया अध्यक्ष माडी बाई कन्या महाविद्यालय नागौर
^ विभाग द्वारा जारी साइट से आवेदन नहीं हो पांए। ऐसे में अब समय ही नहीं रहा। विभाग को आवेदन तिथि बढ़ानी चाहिए और साइट सुचारू करने चाहिए ताकि दिक्कत ना होे। शर्मारंजना, छात्रा माडी बाई कन्या महाविद्यालय नागौर
^ मैडम ने बोला है कि ऑनलाइन आवेदन नहीं हो रहे हैं तो ऑफलाइन का विकल्प ढूंढेंगे। उच्च अधिकारियों से बात करके जल्द समस्या का समाधान करेंगे। द्रोपदीविश्नोई, छात्रा माडी बाई कन्या महाविद्यालय नागौर
^ कॉलेज कोड गलत बताया जा रहे हैं, जिससे कई छात्र परेशान है। कोई संतुष्टिजनक जवाब ही नहीं मिल रहा है। वहीं ईमित्र संचालक कह रहे है कि कोड नंबर सही नहीं रहे है तो हम आवेदन कैसे करे। -जयपाल,मिर्धा कॉलेज छात्र, नागौर
^मैं पिछले 15 दिनों से रोज गांव से आवेदन करने शहर आता हूं लेकिन हर बार निराश होकर लौटना पड़ता है। जिससे मुझे आर्थिक नुकसान के साथ साथ समय भी बर्बाद होता है -मुन्नाराम खांडपा, छात्र, मिर्धा कॉलेज, नागौर।
इस बार विभाग को 26760 छात्रों ने आवेदन के लिए लॉग इन किया है, लेकिन अभी तक पेडिंग में है। राजस्थान के कुल आंकड़े जीरो है। नागौर से शनिवार शाम तक 218 आवेदन पेडिंग में थे, लेकिन सबमिट एक भी नहीं हुआ।
ऑनलाइन आवेदन करने के लिए कॉलेज कोड विषय कोड मांगा जाता है जो कॉलेज से प्राप्त होता है। कॉलेजों को मिले कोड साइट पर गलत बताए जा रहे हैं। इससे छात्र आवेदन नहीं कर पा रहे है। वहीं कॉलेज अन्य इंस्टीट्यूट भी इसे लेकर परेशान है।
^ छात्र-छात्राओं ने समस्या बताई है। मैंने भी समाज कल्याण विभाग उच्च अधिकारियों को पत्र भेजकर अवगत कराया है। ऑनलाइन आवेदन में दिक्कत रही है। जल्दी ठीक करने के प्रयास जारी है -सुनीतागुप्ता, प्राचार्या, बीआर मिर्धा कॉलेज, नागौर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva